O‘zbekistonda koronavirus infeksiyasi (COVID-19) tarqalishiga qarshi kurashish davrida O‘zbekiston Respublikasi Oliy Majlisi Qonunchilik palatasi majlislarini videokonferensaloqa rejimida o‘tkazish bo‘yicha vaqtinchalik Reglamentga o‘zgartish kiritis

O‘zbekiston Respublikasi Prezidentining 2020-yil 2-martdagi PF-5953-sonli Farmoni bilan tasdiqlangan “2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Ilm, ma’rifat va raqamli iqtisodiyotni rivojlantirish yili”da amalga oshirishga oid Davlat dasturida hamda O‘zbekiston Respublikasi Oliy Majlisi Qonunchilik palatasi Kengashining 2020-yil 28-yanvardagi 73-IV-sonli Qarori bilan tasdiqlangan “O‘zbekiston Respublikasi Prezidenti Sh.M. Mirziyoyevning 2020-yil 20-yanvarda Oliy Majlis Qonunchilik palatasi va Senatining birinchi tashkiliy majlislarida hamda 21-yanvarda Oliy Majlis palatalarining qo‘shma majlisida so‘zlagan nutqlarida belgilangan ustuvor vazifalarni amalga oshirish bo‘yicha chora-tadbirlar dasturi”da nazarda tutilgan vazifalar bajarilishini ta’minlash maqsadida, O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Oliy Majlisi Qonunchilik palatasining 2020-yil 16-apreldagi № 224-IV-sonli Qarori bilan tasdiqlangan “O‘zbekistonda koronavirus infeksiyasi (COVID-19) tarqalishiga qarshi kurashish davrida O‘zbekiston Respublikasi Oliy Majlisi Qonunchilik palatasi majlislarini videokonferensaloqa rejimida o‘tkazish bo‘yicha vaqtinchalik Reglament” (O‘zbekiston Respublikasi Oliy Majlisi palatalarining Axborotnomasi, 2020-yil, № 4, 269-modda) 3-moddasining ikkinchi qismi quyidagi tahrirda bayon etilsin:
 “Videokonferensaloqa rejimida o‘tkaziladigan majlislarda O‘zbekiston Respublikasining Konstitutsiyasini qabul qilishga, unga o‘zgartishlar va qo‘shimchalar kiritishga yo‘l qo‘yilmaydi”.
 2. Ushbu Qaror qabul qilingan kundan e’tiboran kuchga kiradi.